
Дейности по модул 1 на НП „Иновации в действие“ през учебната 2024/2025 г.

	СУ „Гео Милев“, осъществяващо иновацията „Позитивен подход в личностното развитие на учениците с използването на театрални и арт-техники“, през учебната 2024/2025 година ще работи по НП „Иновации в действие“, модул 1 „Нови учебни предмети, модули и интердисциплинарно учене“.
	В рамките на този модул са предвидени дейности в 28 паралелки, които включват прилагане на „Програма за преподаване на благополучие в училище“ и допълнителни нейни модули, както и провеждането на интердисциплинарни уроци, съчетаващи различни учебни предмети и социално-емоционално учене.
	Програмата по модул 1 на НП „Иновации в действие“ включва следните дейности:
	Випуск първи клас реализиране на програма „Позитивна класна стая“, съвместно от класен ръководител и педагогически съветник.
	Випуск втори клас реализиране на програма „Преподаване на благополучие в училище“, съвместно от класен ръководител и педагогически съветник.
	Випуск трети клас реализиране на програма „Знания за света около нас“, както следва:
	3.а клас водеща тема – „Палитра от време“, с включени учебни предмети: Български език и литература; Човекът и обществото; Човекът и природата; Немски език, Социално-емоционално учене;
	3.б клас водеща тема – „Знанията в приказките“, с включени учебни предмети: Български език и литература; Човекът и природата; Руски език, Технологии и предприемачество, Музика, Социално-емоционално учене;
	3.в клас водеща тема – „Приказни разказвачи“, с включени учебни предмети: Български език и литература; Английски език, Технологии и предприемачество, Социално-емоционално учене;
	3.г клас водеща тема – „Здравословен начин на живот“, с включени учебни предмети: Руски език, Човекът и природата, Музика, Физическо възпитание и спорт, Социално-емоционално учене;
	3.д клас водеща тема – „Животът на сушата“, с включени учебни предмети: Английски език, Човекът и природата, Математика, Музика, Социално-емоционално учене.
	Випуск четвърти клас реализиране на програма „Преподаване на благополучие в училище“, съвместно от класен ръководител и педагогически съветник.
	Випуск пети клас реализиране на програма „Самоконтролът като силна страна на характера“, съвместно от класен ръководител и педагогически съветник.
	Интердисциплинарни уроци „По-малко познати места в България – пътуване по координати“, с включени учебни предмети: Математика, Руски език, Социално-емоционално учене в 6.д клас.
	Интердисциплинарни уроци „Възрожденски калейдоскоп“, с включени учебни предмети: История и цивилизации, Изобразително изкуство, Български език и литература, Социално-емоционално учене в 7.г клас.
	Интердисциплинарни уроци „Свързването помежду ни. Какво? Как? Почему?“, с включени предмети: История и цивилизации, Изобразително изкуство, Български език и литература, Социално-емоционално учене в 8.а клас.
	В дейностите по реализиране на иновацията през настоящата учебна година програма „Преподаване на благополучие в училище“ се осъществява и във випуските на седми, осми, девети, десети и единадесети клас; предстоят обучения за учители и съвместни дейности с родители.

